Κοτσικιά Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.408889,
          38.928056
        ]
      }
    }
  ]
}

Η **Κοτσικιά** είναι ημιορεινό χωριό στην βόρεια Εύβοια και την Περιφερειακή Ενότητα Εύβοιας.

## Γενικά στοιχεία
Η Κοτσικιά βρίσκεται προς τα παράλια του Αιγαίου πελάγους σε υψόμετρο 102 μέτρα. Απέχει 13 χιλιόμετρα βορειότερα από την Αγία Άννα, 32 χιλιόμετρα βόρεια από τη Λίμνη και 88 χιλιόμετρα βορειοδυτικά από τη Χαλκίδα. Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Κιρραιού (Κηρέως). Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με την Παραλία Κοτσικιάς και το Αχλαδοπόταμο αποτελούν τη δημοτική κοινότητα Κοτσικιάς που υπάγεται στη δημοτική ενότητα Αγίας Άννας του Μαντουδίου–Λίμνης–Αγίας Άννας και σύμφωνα με την επίσημη απογραφή του 2021το χωριό έχει 90 κατοίκους. Στην απογραφή 2011 ως κοινότητα έχει 179 κατοίκους ενώ ως οικισμός 119. Στην απογραφή του 2001 το χωριό είχε 133 κατοίκους.
## Ιστορικά στοιχεία
Το χωριό ιδρύθηκε, σύμφωνα με μαρτυρίες, κατά το έτος του 1830 (επί Τουρκοκρατίας).

Τα αρχαία ευρήματα του οικισμού που έχουν βρεθεί στις θέσεις *Λουτρό*, *Βαρκά* και *Παλαιόκαστρο* πιστοποιούν ότι η ιστορία των οικισμών του χωριού αρχίζει πριν από τον 5ο αιώνα.

Μελανότερο σημείο στην ιστορία του χωριού, είναι η μεγάλη φωτιά που ξέσπασε στις 22 Αυγούστου του 1977, η οποία ξεκίνησε από το χωριό Κουρκουλούς και καίγοντας όλη τη δασική έκταση πευκοδάσους, έφτασε στον κύριο οικισμό του χωριού, με αποτέλεσμα όλοι οι κάτοικοι να καταφύγουν προς τον οικισμό της παραλίας για να σωθούν. Επίσης μεγάλη πυρκαγιά που εκδηλώθηκε στις αρχές Αυγούστου του 2021, κατέκαψε σχεδόν όλη την βορειοκεντρική Εύβοια. Δεν εξαιρέθηκε και το χωριό Κοτσικιάς, όπου κάηκε όλη η βλάστηση της περιοχής.

## Οικονομία
Οι κάτοικοι ασχολούνται κυρίως τη γεωργία και την αλιεία.

Ο πληθυσμός στο σύνολο του χωριού έχει σημειώσει πτωτική πορεία κατά τις τελευταίες δεκαετίες λόγω της έλλειψης εργασίας, μετά και από την υποβάθμιση των ορυχείων της ευρύτερης περιοχής, αλλά και το κλείσιμο μεγάλων παραγωγικών εταιρειών.

## Αξιοθέατα
* Στο κέντρο του χωριού βρίσκεται η πλατεία με την πετρόκτιστη εκκλησία του Αγίου Ιωάννη του Προδρόμου.
* Στο βορειοανατολικό τμήμα του χωριού βρίσκεται *ο οικισμός παραλία Κοτσικιά*.
* Στις 29 Αυγούστου γιορτάζεται η Αποτομή της Τιμίας Κεφαλής του Αγίου Ιωάννη Προδρόμου.
* Την παραμονή το απόγευμα γίνεται Δοξολογία στον Ιερό Ναό του χωριού, όπου συρρέει πλήθος πιστών, και τιμητών της χάρης του Αγίου. Οι ιερείς ψάλλουν τη δέηση προς τον Άγιο και ακολουθεί η περιφορά της θαυματουργής εικόνας της Αγίου, στους κεντρικούς δρόμους του χωριού. Το βράδυ γίνεται μεγάλο πανηγύρι μέσω της οργάνωσης του τοπικού πολιτιστικού συλλόγου.
* Υπάρχουν ταβέρνες πάνω στην ακτή.

## Πηγές
* Εγκυκλοπαίδεια Δομή, 2002-4
* Πάπυρος Λαρούς Μπριτάνικα (1978, 2006)
* Ελληνική Στατιστική Αρχή (ΕΣΑ)
*http://www.statistics.gr/
*Ελληνική Στατιστική Αρχή( ΕΛΣΤΑΤ )

## Παραπομπές



Κατηγορία:Χωριά της περιφερειακής ενότητας Ευβοίας
Κατηγορία:Δήμος Μαντουδίου - Λίμνης - Αγίας Άννας